作者：晁端礼
词牌/韵律：绿头鸭・多丽

paragraphs: 晚云收，淡天一片琉璃。
烂银盘、来从海底，皓色千里澄辉。
莹无尘、素娥淡伫，静可数、丹桂参差。
玉露初零，金风未凛，一年无似此佳时。
露坐久，疏莹时度，乌鹊正南飞。
瑶台冷，栏干凭暖，玉下迟迟。
念佳人，音尘别後，对此应解相思。
最关情、漏声正永，暗断肠、花影偷移。
料得来宵，清光未减，阴晴天气又争知。
共凝恋、如今别後，还是隔年期。
人强健，清尊素影，长愿相随。

标签：宋词三百首